Baie dankie Elsbeth vir jou vriendelikheid. Dit was 'n heerlike naweek gewees. Die feit dat daar aan al die klein goedjies aandag gegee is, soos bv. daar is genoeg tweepuntproppe, 'n strykplank, strykyster en selfs 'n haardroër. Die bed was gemaklik en die stort baie lekker. Oor die algemeen was dit als die moeite werd. Ons sal beslis weer kom.
Elsbeth is 'n baie vriendelike en behulpsame eienaar. Kommunikasie kanale oop en effektief. Basiese geriewe was bo verwagting en plek is baie netjies en skoon. Sal enige tyd aanbeveel. Ligging is ideaal.
Ons het heerlik gebly. Die dekor is pragtig en die plekkie netjies. Dit is klein, maar baie goed ingerig en ideaal vir 2 persone. Elsbeth was vriendelik en gasvry.
Ek en my dogtertjie het baie lekker gebly. Die plekkie is lekker naby alles so ons kon sommer stap waar ons wou wees. Elsbeth het baie moeite gedoen om ons tuis te laat voel en Linda en haar dogter was vriendelik en baie behulpsaam. Die plekkie is toegerus met alles wat mens benodig vir 'n sorgvrye vakansie. Sal dit beslis aanbeveel vir enige iemand wat smag na rustige vakansie. Baie dankie Elsbeth en Linda!